Buguruslan

Buguruslan (, ) om Venäman lidn da lidnümbrik Orenburgan agjan lodehes. Se om Buguruslanan rajonan administrativižeks keskuseks, ei mülü rajonha.

 Istorii 
Eländpunktan aluz om pandud vl 1748. Se sai makundan lidnan statusad vl 1781. Ühtennimine Buguruslan-raudtestancii radab «Samar — Uf»-jonol vspäi 1888.

Buguruslan šingotase kivivoin da gazan samižen i ümbriradmižen edheotandoil vspäi 1936, kivivoimašiništon pästandan tegimel, meblin kahtel privatižel fabrikal, mugažo sömtegimišton edheotandad ratas (lihakombinat, jauhkombinat, maidtegim, limonadan i mineraližen veden edheotand).

 Geografijan andmused 
Lidn sijadase ümbärdajan rajonan keskuzpalan päivlaskmas, Sur' Kinel'-jogen (, , Volgan hurapol'ne bassein) da sen huran Konduzl-ližajogen () kaikil randoil, Bugul'man da Belebein ülüden suvipautkil, 80 m ü.m.t. keskmäižel korktusel.

Matkad Orenburghasai om 270 km suvipäivnouzmha orhal vai 355 km avtotedme. Lähembaine lidn om Pohvistnevo (Samaran agj) kaks'kümnes kahtes kilometras päivlaskmha kaikil teil, järedad lidnad — Samar 165 km päivlaskmha avtotedme i Oktäbr'skii 135 km pohjoižpäivnouzmha avtol.

 Tobmuz 
Kaik nell' pen't žilod da kaks' raudtesarakod mülüdas lidnümbrikho Buguruslanan ližaks. Lidnümbrikon pind — 76,46 km².

Edeline lidnümbrikon pämez' (Administracijan pämez') om Vladimir Ber (Владимир Бэр, keväz'ku 2013 — viluku 2020). Lidnümbrikon Deputatoiden nevondkundan ezimez' om Väčeslav Kvašnev vn 2013 kül'mkuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 49 741 ristitud, lidnümbrikon — 50 226 ristitud. Kaik 49 585 eläjad oli lidnas i 50 004 eläjad kaikes lidnümbrikos vl 2017. Lidnan ristitišt vajehtihe 49..55 tuhad röunoiš vll 1970−2018, kaikiš suremb oli 55 400 rist. vl 2000.

Rahvahad (enamba 1 % vl 2010, ozutadud rahvahudenke): venälaižed — 67,1 %, totarlaižed — 10,3 %, mordvinalaižed — 10,0 %, ukrainalaižed — 1,6 %, saksalaižed — 1,3 %, toižed rahvahad — 9,7 %.

 Openduz 
Lapsiden opendusen aluzkundad oma päivkodid, keskškolad.

Professionaližen opendusen aluzkundad: Buguruslanan kivivoin kolledžBuguruslanan kivivoin kolledžan sait (boilk.ru). , pedagogine kolledžBuguruslanan pedkolledžan sait (bpk.ucoz.ru). , civiližen aviacijan lendimškolBuguruslanan civiližen aviacijan lendimškolan sait (bluga.ru).  (kolledž, Piterin civiližen aviacijan universitetan filial), maižanduztehnikumBuguruslanan maižanduztehnikuman sait (bsht56.ru). , Orenburgan agjan medkolledžan filial, mugažo Samaran tehnižen universitetan filial.

 Galerei 

 Homaičendad 

 Irdkosketused 
 Municipaližen «Buguruslan-lidn»-ühtnikan tobmuden aluzkundoiden oficialine sait (bugadmin.orb.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Orenburgan agjan lidnad
Kategorii:Orenburgan agjan lidnümbrikod
*